****

**ÅRSMELDING 2016 BØMLO ARBEIDERPARTI**

**Styrets sammensetning:**

**Leiar:** Odd Harald Hovland

**Nestleiar:** Kjell Egil Hollund

**Kasserar:** Jalle Bråthen

**Skrivar:**  Torunn Laurhammer

**Styremedlem/Kvinnekontakt:** Ragnhild Ravna Skjærvik

**Styremedlem:** Torill Sjøvoll Stensen

**Styremedlem/studieleiar:** Siv Linda Vespestad

**Varamedlemmer:** Lena Stavland

Petter Andreassen

**Revisor:** Synnøve Totland

 Gerda Bondø

 John Bjørn Mikalsen (vara)

**Valkomite/nemd:** John Bjørn Mikalsen/leiar

 Sissel Johnsen

 Hans Otto Robberstad

**Aktivitet:**

Årsmøtet vart haldt 11 februar 2016.

Styret hadde seks styremøter i løpet av 2016.

I tillegg arrangerte styret to sosiale samankomstar der styret og kommunestyregruppa var invitert. Høvesvis den 26.02 hos Siv Linda og den 02.09 hos Kjell Egil.

1. mai vart feira på Bømlo folkehøgskule i samarbeid med fagrørsla.

Medlemsmøte 19.05 med stortingsrepresentant Per Rune Henriksen som gjest. Han var også på bedriftsbesøk i Rubbestadneset og Bremnes seashore.

Felles medlemsmøte med Stord den 30.08 med Jonas Gahr Støre, Magne Rommetveit og Ruth Grung som gjestar. Dei var også på bedriftsbesøk på Bremnes seashore.

Medlemsmøte/nominasjonsmøte den 02.11. med gruppeleiar i Hordaland fylkesting, Roald Kvamme som gjest.

**Kurs/andre møter:**

* Ordførar og gruppeleiarsamling på Stortinget, 6-7 januar. Odd Harald Hovland og Torunn Laurhammer deltok.
* Årsmøte Hordaland AP, 12-13.03. Torunn Laurhammer, Kjell Egil Hollund og Odd Harald Hovland deltok
* Faglig politisk mønstring på Stord, fredag 26-27.08. Odd Harald Hovland og Torunn Laurhammer deltok.
* Representantskapsmøte i Hordaland AP, 17.11. Torunn Laurhammer deltok.
* Nominasjonsmøte 26.11. Kjell Egil Hollund og Tove Lise Aasheim deltok.
* A-utvalet i Sunnhordland har hatt to møter. Odd Harald Hovland deltok på begge.

**Saker som vi har vore opptekne av i 2016:**

Revisjonen av skulebruksplan til Hordaland fylkeskommune har vore ei vanskeleg og alvorleg sak for partiet. Fylkesrådmannen la våren 2016 fram saka der han føreslo å leggje ned Rubbestadneset vidaregåande skule og flytte alle tilbod til Stord. I tillegg innebar framlegget ein reduksjon av tilbodet ved Bømlo vidaregåande skule. Framlegget starta eit omfattande arbeid opp mot både eige parti og andre parti på fylkestinget. Det vart sett ned ei tverrpolitisk gruppe som utarbeidde framlegg til felles høyringsuttale. Det vart samarbeidd tett med Bømlo næringsråd. Arbeidet førte berre delvis fram og vedtaket som vart gjort i Hordaland fylkesting er ikkje tydeleg nok til at me kan sei at vårt vidaregåande tilbod er sikra og det var uheldig at fleirtalet på fylkestinget avgjorde lokalisering utan vidare utgreiing. Samstundes gjer dette at det ligg moglegheiter i dei rammene som vedtaket gjer. Arbeidet for vårt vidaregåande tilbod er difor ikkje over. Me arbeider vidare og er i prosess med Hordaland fylkeskommune og fylkesutvalet har svart positivt på invitasjon til Bømlo og kjem den 30.03.

Saka er alvorleg for partiet fordi me er blitt ansvarleggjort for vedtaket. I tillegg er partiet og enkeltmedlemmer blitt tillagt handlingar og motiv basert på reine spekulasjonar og konspirasjonsteoriar. Dimensjonane har vore slik at det har vore umogleg og heller ikkje hensiktmessig å forsvare seg mot dei. Det er sjølvsagt trist at denne situasjonen har oppstått, men vanskeleg å unngå når dei alvorlege skuldingane også har kome frå eigne rekker.

Ei anna sak som det er arbeidd mykje med er revisjon av Bømlopakken. Denne er heller ikkje avslutta og må få si avgjerd våren 2017.

Anna arbeid har i stor grad handla om arbeidsløyse og situasjonen i næringslivet samt næringsretta arbeid.

**Antall medlemmer:**

Medlemmer pr. 31.12.2015 : 89

Medlemmer pr. 31.12.2016: 91

Stad: Svortland Dato: 01.2.2017

For styret

Odd Harald Hovland